Opini Masyarakat Tentang Format JKBM
Syarat administrasi antuk ngamolihang Program Jaminan Keséhatan Bali Mandara (JKBM ) warsa 2011 muali kaubah. Yéning sedurungnyané krama mangda ngédéngan kartu keluarga (KK) lan KTP, warsa niki syarat punika nénten manggé lan kagentosin antuk kartu JKBM sané kamedalang Badan Pelaksana (Bapel ) JKBM.
Komang Budiartana, Buana Kerta, Panji
Manut titiang nganggén kartu utawi KTP lan KK pateh kémanten, sané lebih utama paayah-ayahan majeng sané nganggén JKBM mangda katincapang. Nénten cara mangkin sekadi mabinayan pantaraning masyarakat penganggé JKBM sareng sané tan nganggén JKBM.
Molog, Jl. Vétran Singaraja
Napi ja program sané kamedalang pemerintah rumasuk JKBM, pasti madué tetujon sané becik majeng masyarakat. Kémahon pinih penting inggih punika palaksanaanyané ring lapangan. Nénten arang program sané sapatutnyané gratis, riantukan masyarakat nénten uning kanikayang naur.
Madé Darmawangsa, Panji Anom
Tiang sanget cumpu pisan antuk kaubahnyané persyaratan administrasi JKBM nganggén kartu, riantukan masyarakat dadosné élahan tur tan malih répot pisan minakadi ngrereh surat keterangan ring désa utawi lurah. Nanging pinunas titiang rikala kamedalang Kartu JKBM punika mangda kautamaang masyarakat sané tiwas utara dumun. Sampunang sekadi dumun rikala kamedalang Jamkesmas, akéh krama tiwas tan sida ngamolihang kartu inucap.
Bu Novi, Tunjung
Ri kala kartu JKBM sampun wénten patut kategesang majeng aparat désa utamané kelian dusun mangda yakti-yakti magiang majeng sané patut nerima. Sampunang tahana ring kantor kepala désa, taler indik puniki perlu kasosialisasiang utawi kauningang majeng masyarakat ring dija ngrereh kartu JKBM majeng sané durung madué.
Kaki Dukuh, Seririt
Dék Berata, Buanasari
Punika wantah pidabdab becik pisan, antuk kaubahnyané persyaratan ngamolihang program JKBM. Tunas titiang mangdané masyarakat ngawigunayang kartu JKBM punika becik-becik, yéning sampun kamedalang ring sasih Juni puniki. Sapunika taler pihak sané wenang ngamedalang mangda yakti-yakti nguratiang krama tan mampu, lan samian prasida ngamolihang.
Darsana, Seririt
Tiang merasa bagia pisan antuk wénten program puniki napi malih pacang kamedalang kartu JKBM. Tunas tiang majeng pihak rumah sakit pradé wénten krama matamba nganggén kartu JKBM katanganin secara becik sekadi pasien lianan. Sering tiang piragi orti akéh krama ngarimik antuk paayah-ayahan rumah sakit, wau nganggén JKBM tan gelis ngamolihang paayah-ayahan.
Pak Ngurah, Tunjung
Becik pisan yéning nganggé kartu, mangda tan sekadi sané sampun lintang ri kala wénten krama sané sungkan, repot malih ngrereh surat keterangan lan lian-lianan. Tunas titiang majeng aparat désa yakti-yakti nguratiang lan ngutamayang masyarakat tan mampu kantos ka pelosok-pelosok désa mangda samian kasurat utawi ke data.
Ketut Ardika, Kaping, Panji
Mang Tik, Tukadsumaga
Tunas titiang mangda sekadi puniki sampun masyarakat élah ri kala pacang matamba, wantah langsung ngédéngang kartu JBKM. Sané penting mangda masyarakat tan kaméwehin antuk aturan-aturan sané mabelit-belit. Sapunika taler pihak rumah sakit tan médayaang paayah-ayahan ring masyarakaté. Dumogi ri kala kamedalang makasami masyarakat Bali ngamolihang.
ind_Latn ban_Latn ban_Latn ban_Latn ban_Latn ban_Latn ban_Latn ban_Latn tur_Latn ban_Latn jav_Latn bug_Latn ban_Latn kab_Latn ban_Latn ban_Latn ban_Latn ban_Latn lit_Latn ban_Latn